internet vaartha 131 Views
హైదరాబాద్‌ : భారత్‌లో శాంసంగ్‌ ప్రవేశించి 20 సంవత్సరాలు పూర్తిచేసున్న సందర్భంగా హర్యానాలోని గుర్‌గావ్‌లో అతిపెద్ద కొత్త కార్యాలయాన్ని ప్రారంభించింది. కేంద్ర మంత్రి కల్‌రాజ్‌ మిశ్రా ఈ యూనిట్‌ను ప్రారంభించారు. భారత్‌లో కొరియా రాయ బారి చోహ్యూన్‌, ఆర్థికశాఖ సహాయ మంత్రి సంతోష్‌ గాంగ్వార్‌, హోంశాఖ సహాయ మంత్రి కిరణ్‌ రిజిజు, పరిశ్రమలు వాణిజ్యమంత్రి విపుల్‌ గోయల్‌, వంటివారు పాల్గొన్నారు. కంపెనీ సిఇఒ అధ్యక్షులు హెచ్‌సి హాంగ్‌ ఇతర సీనియర్‌ ఎగ్జిక్యూటివ్‌లు ఈ కార్యక్రమంలో పాల్గొన్నారు మొత్తం ఐదు అంతస్తుల్లో 2.32 లక్షల చదరపు అడుగుల విస్తీర్ణంలో ఈ భవనం ఉంది. మొత్తం 1500 మందికిపైగా ఉద్యోగులు ఈ కేంద్రంలో పనిచేస్తారని సిఇఒ హాంగ్‌ వెల్లడించారు. గడచిన 20 ఏళ్లుగా శాంసంగ్‌ భారత్‌ లో తన ఉనికిని పటిష్టం చేసుకుందని, రెండు ఉత్పత్తి కేంద్రాలు, మూడు ఆర్‌అండ్‌డి సౌకర్యాలతో మొత్తం 40వేల మందికిపైగా భారత్‌లో పని చేస్తున్నట్లు వివరించారు.